मारपीट कर 50 हजार लूटे
दौसा (ग्रामीण)| बैंकसे शनिवार को पैसे निकलवाकर अपने गांव जा रहे देवनवाड़ा निवासी सुरेश शर्मा के साथ पुलिसकर्मी के भाई दो-तीन अन्य लोगों ने मारपीट कर घायल कर 50 हजार हजार रुपए लूट लिए। इसकी कोतवाली थाने में ड्यूटी आफिसर विशंभर दयाल को नामजद रिपोर्ट सौंपे जाने के 12 घंटे बाद भी ड्यूटी आफिसर ने पुलिसकर्मी के भाई के खिलाफ एफआईआर दर्ज नहीं कर उल्टे पीड़ित को राजीनामा करने के लिए धमकाता रहा।
पीड़ित ने बताया कि पहले तो ड्यूटी आफिसर ने रिपोर्ट लेकर कुछ देर बैठने के लिए कहा उसके बाद पुलिसकर्मी सुमेर सिंह को थाने बुला लिया उसके बाद ड्यूटी आफिसर थाने में कम्प्यूटर आपरेटर नहीं होने की बात कहकर सुबह थाने में दूसरे पक्ष को बुलाकर राजीनामा कराने की बात कहने लगा। सुरेश शर्मा ने बताया कि ड्यूटी आफिसर से एक घंटे तक आई चोटों का मेडिकल करवाए जाने रिपोर्ट दर्ज करने की गुहार करने के बाद भी उल्टा ड्यूटी आफिसर धमकाकर यह कहने लगा कि पहले यह बता तेरे पास 50 हजार रुपए कहां से आए। सुबह आना तेरा झगड़ा करने वाले सभी लोगों को बुलाकर राजीनामा करा दूंगा। ज्यादा नेतागिरी करेगा तो तुझे उल्टे हवालात में डाल दूंगा। ड्यूटी आफिसर विशंभर का कहना है कि सांय 7.38 बजे देवनवाड़ा निवासी सुरेश शर्मा थाने में मारपीट होने के बाद मुकदमा दर्ज कराने आया था मैंने उसे जांचकर सुबह रिपोर्ट दर्ज करने की बात कहकर घर भेज दिया था मैंने उसे उसे धमकाया नहीं था। आरोप झूठा है।
bho_Deva hin_Deva hin_Deva